stanford-oval/wikipedia huggingface dataset:
Suvela
Nykyään

Espoon kaupunginvaltuusto hyväksyi syksyllä 2017 suunnitelman purkaa Suvelasta vanhoja 1970-luvun kerrostaloja, joissa on ollut yhteensä 250 vuokra-asuntoa. Tilalle rakennetaan vuodesta 2019 alkaen uusia vuokra-, asumisoikeus-, opiskelija- ja omistusasuntoja yhteensä 450 kappaletta. Monimuotoisemman asunnontuotannon odotetaan vähentävän alueen eriytymistä. Myös Suviniittyyn, Espoon keskuksen ja Suvelan väliin, ollaan rakentamassa asuntoja noin 450 asukkaalle. Suviniityn asuinalueen rakentamisen katsotaan liittävän Suvelan tiiviimmin Espoon keskuksen palveluihin, minkä uskotaan parantavan alueen imagoa ja yhdessä rakennusten saneerausten kanssa nostavan Suvelan asuntojen arvoa.
Julkinen liikenne

Suvelaan liikennöivät HSL:n bussilinjat ovat
118 Tapiola - Urheilupuisto -  Espoon keskus
213 Kamppi - Espoon keskus - Kauklahti
134N Kamppi - Niittykumpu - Espoon keskus - Tuomarila
213N Kamppi - Laajalahti - Espoon keskus
235N Elielinaukio - Leppävaara - Espoon keskus - Kuurinniitty
224 Tuomarila - Espoon keskus - Kauniainen - Leppävaara
224B Tuomarila - Espoon keskus - Kauniainen
531 Tiistilä - Matinkylä - Olari - Espoon keskus
Syöttöliikenne busseilla länsimetrolle kulkee Kamppiin linjoilla 213, 134N ja 213N, Matinkylään linjalla 531, sekä Urheilupuiston kautta Tapiolaan linjalla 118.
Aiheesta muualla

Haldin, Kim: Ei enää uutta Suvelaa? Yle Elävä arkisto.  26.7.2013 (päivitetty 11.12.2015). Yleisradio.
Suomussalmen seurakunta

| Suomussalmen seurakunta |
| --- | --- |

 tunnus :  sijainti 
 Suomussalmen kirkko
Tunnustuskunta:  evankelis-luterilainen
Hiippakunta:  Kuopion hiippakunta
Rovastikunta:  Kajaanin rovastikunta
Pääkirkko:  Suomussalmen kirkko
Perustettu:  1856
Jäsenmäärä:  5 954 (2022)
– Osuus asukkaista:  80,9 %
Kirkollisvero:  1,65 %
Kirkkoherra:  Tatu Ryyti
Sivusto
Infobox OKNimi-testi OK: 
Suomussalmen seurakunta on Suomussalmella Kainuussa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Kajaanin rovastikuntaan. Seurakunnan kirkkoherra on Tatu Ryyti.
Herätysliikkeet

Sotkamon seurakunta kuuluu Kainuulle tyypilliseen herännäisvaikutteiseen alueeseen. Erillisenä liikkeenä herännäisyys ei ole kuitenkaan Suomussalmella erityisen voimakas.
Papisto

Seuraavat henkilöt ovat toimineet Suomussalmen seurakunnan kirkkoherroina:
1870–1875: kirkkoherra Emanuel Snellman
1879–1915: kirkkoherra August Benjamin Calamnius
1916–1917: kirkkoherra Filip Nordlund
1917–1935: kirkkoherra Toivo Aapeli Janhonen
1935–1970: kirkkoherra Lauri Ferdinand Säippä
1970–1980: kirkkoherra Aarne Johannes Kyllönen
1980–: kirkkoherra Pertti Juhani Voutilainen
Tarhasmaragdikolibri

| Tarhasmaragdikolibri |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Smaragdikolibrit Chlorostilbon
Laji::  alice
Kaksiosainen nimi
 Chlorostilbon alice  (Bourcier & Mulsant, 1848) 
Katso myös
   Tarhasmaragdikolibri Wikispeciesissä   Tarhasmaragdikolibri Commonsissa 
Infobox OKNimi-testi OK: 
Tarhasmaragdikolibri (Chlorostilbon alice) on Venezuelan kotoperäinen kiitäjälintu. Sen esiintymisalue käsittää pääasiassa maan pohjoisosan vuoristoalueen. Jules Bourcier ja Étienne Mulsant kuvailivat lajin holotyypin Caracasista vuonna 1848.
Taiteentutkimus

Taiteentutkimus voi viitata seuraaviin:
taidehistoria (yliopistollinen oppiaine)
muu taiteen tutkimus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taiteentutkimus”, voi hakea sivunnimihaulla, laajalla sivunnimihaulla tai tekstihaulla.
Taplejungin piirikunta

| Taplejungin piirikunta ताप्लेजुङ, Tāplejuṅ |
| --- | --- |
 Taplejungin piirikunnan sijainti Nepalissa.
 Koordinaatit: 27.357°N, 87.671°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Mechi
Hallinto:  
 – hallinnollinen keskus:  Phungling (14 974 as., 2011) 2014- Taplejung
Pinta-ala  ():  3 646 km²
Väkiluku (2011):  127 461
 – väestötiheys:  35 as./km²
HDI (2011):  0,494
Lyhenteet:  
 – ISO 3166:  NP-ME
 
ddctaplejung.gov.np
 Taplejungin piirikunnan kartta (2008). Piirikuntakeskus, vuonna 2014 kaupungiksi muutettu Tapplejung näkyy kartan alaosassa sinisenä symbolina. 
Taplejungin piirikunta (nepaliksi ताप्लेजुङ, Tāplejuṅ) on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeen pohjoisosassa. Piirikuntaa rajaa pohjoisessa nykyisin Kiinaan lukeutuva Tiibetin autonominen alue ja idässä Intian Sikkimin osavaltio. Naapuripiirikuntia ovat etelässä Panchtharin ja lännessä Sankhuwasabhan piirikunta.
Taplejungin piirikunnassa asui vuonna 2011 yhteensä 127 461 ihmistä (134 698 as. vuonna 2001). Piirikunnan pinta-ala on 3 646 neliökilometriä ja väestötiheys 35 as./km2. Vuoden 2011 väestönlaskennan aikaan hallinnollinen keskus oli Phunglingin kyläkehityskomitea (14 974 as., 2011), josta muodostettiin toukokuussa 2014 piirikunnan ensimmäinen kaupunki Taplejung. Se sijaitsee linnuntietä 236 kilometriä Kathmandusta itään.
Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 2,4 % sisällytetään ylempään trooppiseen, 14,8 % subtrooppiseen, 19,5 % lauhkeaan, 16,8 % subalpiiniseen ja 38,8 % alpiiniseen kasvillisuusvyöhykkeeseen sekä 7,7 % ylempään vuoristovyöhykkeeseen (nival zone).
Ghunsan kylä.
Lelepin kylä.
Puroja.
Vuoristoniitty.
Aiheesta muualla

Kuvia tai muita tiedostoja aiheesta Taplejungin piirikunta Wikimedia Commonsissa
Tapio Karreinen

Teuvo Tapio Karreinen (14. heinäkuuta 1911 Helsinki – 20. tammikuuta 1982 Valkeakoski) oli suomalainen päätoimittaja ja kirjailija.
Karreinen toimi Valkeakosken Sanomien päätoimittajana.
Teoksia

Vaakunalintu ja Myllykylä : kokoelma kotiseutuaiheita.     Valkeakoski-seura, Valkeakoski 1963
Sääksmäen sähkö osakeyhtiö 1919-1969 : Puoli vuosisataa Sääksmäen sähköä.   Sääksmäki 1969
Visavuori : Emil Vikström-museet (1864-1942) : Vägledning.    Emil-Vikström-museistiftelsen, Sääksmäki 1969
Visavuori : Emil Wikströms Künstlerheim.    Emil Wikström Museumstiftung, Sääksmäki 1969
Juuso Walden : Minua sanotaan Juusoksi, toimittanut Tapio Karreinen.    Weilin + Göös 1971
Tasavallan suojelulaki

Tasavallan suojelulaki on säädetty Suomessa suojelutilan perusteeksi kahteen otteeseen. Vuonna 1930 säädettiin tasavallan suojelulaki niin sanottujen kommunistilakien yhteydessä. Sen nojalla presidentti saattoi torjua maahan kohdistuvaa uhkaa asetuksin, joilla tarvittaessa saatettiin rajoittaa kansalaisten perusoikeuksia. Vuonna 1932 lakia sovellettiin Mäntsälän kapinan jälkeen lapualaisiin. Laki oli voimassa vuoteen 1935.
Tasavallan suojelulaki pantiin voimaan jälleen 6.10.1939. Lain turvin voitiin rajoittaa kansalaisten henkilökohtaista vapautta, oikeutta valita asuinpaikkansa ja liikkumista maassa. Sen perusteella oli mahdollista määrätä turvasäilöön henkilöt, joiden toiminnan katsottiin vahingoittavan maanpuolustusta, sisäistä järjestystä ja turvallisuutta tai huonontavan maan suhteita muihin maihin tai joita perustellusti epäiltiin tällaisesta toiminnasta. Lain seurauksena oli laajoja kommunistien ja heitä tukeneiden ryhmien jäsenten pidätyksiä. Laki oli ensin voimassa vuoden 1942 loppuun. Sitä jatkettiin kuitenkin yhteensä neljä kertaa (1942, 1944, 1945 ja 1946), niin että se oli voimassa aina vuoteen 1947. Lain voimassaolo päättyi Pariisin rauhansopimuksen allekirjoituksen jälkeen.
Stadler Flirt

| Flirt |
| --- | --- |
 Flirt Zugissa, Sveitsissä.
Perustiedot
Tyyppi:  sähkömoottorijuna, dieselmoottorijuna
Liikennöitsijä:  useita
Valmistaja:  Stadler Rail
Valmistusvuodet:  2004–
Tekniset tiedot
Huippunopeus:  120 – 200 km/h
Moottorin teho:  2 000 kW
Stadler Flirt (saks. Flinker Leichter Innovativer Regional Triebzug, engl. Fast Light Innovative Regional Train) on Stadler Railin valmistama sähkö- tai dieselmoottorikäyttöinen junayksikkö. Muun muassa suomalaisen Pääkaupunkiseudun Junakaluston tilaamat uudet Sm5-kaupunkijunat ovat Flirtejä. Stadler Flirt koostuu kahdesta junan päissä sijaitsevasta päätyvaunusta ja 0–4:stä päätyvaunujen välissä sijaitsevasta välivaunusta. Flirtille tunnusomaisia piirteitä ovat rakenteen keveys ja Jakobsin telit. Juna on suunniteltu keskipitkän ja lyhyen matkan liikennöintiin, mutta niitä on toimitettu hyvin erilaisiin käyttötarkoituksiin. Junia on käytössä useissa Euroopan maissa ja Afrikassa. Pääkaupunkiseudun junakalustoyhtiön lisätilaus Suomeen syksyllä 2014 nosti tilattujen Flirtien määrän yli tuhanteen junayksikköön.
Stadler Flirt -junien käyttö eri maissa > Algeria

Algerian rautatiet SNTF hankki vuodesta 2008 alkaen yhteensä 64 kappaletta Flirt-junia Algerin lähiliikenteeseen. Junat ovat suurimmalle matkustajamäärälle suunnitellut Flirtit. Niissä on myös huomattavasti enemmän paikkoja seisoville matkustajille kuin muissa Flirteissa.
Pituus: 74 078 mm
Leveys: 2 880 mm
Vaunujen määrä: 4 kpl
Matkustajakapasiteetti: 786 seisomapaikkaa ja 144 istumapaikkaa
Ovien tyyppi: 8 kaksoisovea per kylki
Raideleveys: 1 435 mm
Virtajärjestelmä: 25 kV / 50 Hz AC
Nopeus: 120 km/h
Stadler Flirt -junien käyttö eri maissa > Italia

Italiassa Flirtejä on toimitettu viidelle rautatieyhtiölle: Ferrovie del Garganolle, Ferrotramviaralle, Ferrovie Emilia Romagnalle, Sistemi Territoriali S.p.A:lle ja La Società Strutture Trasporto Alto Adige S.p.A:lle. Valle d'Aostan alue on tilannut ensimmäiset niin dieselillä kuin sähköllä toimivat Flirt3:t. Junien pituudet vaihtelevat FdG:n kolmivaunuisista STA:n kuusivaunuisiin. Italian Flirtit ovat ulkomitoiltaan standardia eurokokoa kuten naapurimaiden junat. Varustus vaihtelee yhtiöittäin väljästä lähiliikennejunasta tiheäpenkkisiin ja ensimmäisen luokan sisältäviin kaukojuniin.
Pituus: FdG: 57 978 mm - STA: 106 278 mm
Leveys: 2 880 mm
Vaunujen määrä: FdG: 3 kpl, FT ja ST: 4 kpl, FER: 5 kpl, STA: 4/6 kpl
Matkustajakapasiteetti: vaihtele yhtiön ja junan pituuden mukaan
Ovien tyyppi: suurimmassa osassa 4 kaksoisovea per kylki, pisimmissä 6 tai 10 kaksoisovea per kylki
Raideleveys: 1 435 mm
Virtajärjestelmä: 3 kV DC (STA: 3 kV DC / 15 kV 16,7 Hz AC)
Nopeus: 160 km/h
Stadler Flirt -junien käyttö eri maissa > Norja

Norjan valtionrautatiet NSB on hankkinut 50 kappaletta Flirt-junia, joista 24 kappaletta on varusteltu kaukoliikenteeseen ja 26 kappaletta Oslon lähiliikenteeseen. NSB:n Flirtit ovat jatkokehitettyjä perusmallista ja poikkeavat rungon muodon osalta aiemmista junista. Junat ovat myös leveämpiä kuin Keski-Euroopassa liikennöivät. Norjalaiset ovat ensimmäiset 200 km/h nopeudelle toteutetut Flirtit.
Pituus: 105 500 mm
Leveys: 3 200 mm
Vaunujen määrä: 5 kpl
Matkustajakapasiteetti: lähiliikenne: 235 istumapaikkaa kaukoliikenne: 216 normaalia, 44 Comfort-luokan istumapaikkaa
Ovien tyyppi: 10 kaksoisovea per kylki
Raideleveys: 1 435 mm
Virtajärjestelmä: 15 kV 16,7 Hz AC
Nopeus: 200 km/h
Stadler Flirt -junien käyttö eri maissa > Puola

Puolassa kaksi raideliikenteen liikennöitsijää, Koleje Mazowieckie ja Sleesian maakunta, ovat hankkineet Flirt-junien puolalaisiin oloihin muokattua versiota yhteensä 14 kappaletta. Puolalainen versio on mitoiltaan keskieurooppalainen perus-Flirt, mutta se on varustettu 3 kV virtajärjestelmällä ja valmistettu Puolassa olevalla Stadlerin tehtaalla. Uudempaa Flirt3:a Puolaan ovat tilanneet Łódzka Kolej Aglomeracyjna 20 kappaletta ja PKP Express 20 kappaletta. Łódzin junat ovat erittäin lyhyitä lähiliikennejunia ja PKP Expressin yksiköt pitkiä junia kaukoliikennevarustuksella.
Pituus: 74 278 mm Mazowieckie/Sleesia, 45 700 mm Łódź, 152 900 mm PKP
Leveys: 2 880 mm (Flirt), 2 820 mm (Flirt3)
Vaunujen määrä: 4 kpl Mazowieckie/Sleesia, 2 kpl Łódz, 8 PKP
Matkustajakapasiteetti: 183 istumap. / 284 seisomap. Mazowieckie/Sleesia, 100 istumap. / 158 seisomap. Łódź, 60 (1 lk) / 294 (2 lk) istumapaikkaa PKP
Ovien tyyppi: 8 kaksoisovea per kylki Mazowieckie/Sleesia, 4 kaksoisovea Łódź, 8 yksittäistä ovea PKP
Raideleveys: 1 435 mm
Virtajärjestelmä: 3 kV DC
Nopeus: 160 km/h
Stadler Flirt -junien käyttö eri maissa > Ruotsi

Hongkongista peräisin oleva MTR Express aloitti vuonna 2015 liikenteen Tukholman ja Göteborgin välillä. Liikennöintiä varten yhtiö tilasi kuusi kappaletta kaukoliikenteeseen muokattuja norjalaistyyppisiä Flirt Nordic -junia.
Pituus: 105 500 mm
Leveys: 3 200 mm
Vaunujen määrä: 5 kpl
Matkustajakapasiteetti: 244 istumapaikkaa, 1 luokka
Ovien tyyppi: 5 kaksoisovea per kylki
Raideleveys: 1 435 mm
Virtajärjestelmä: 15 kV 16,7 Hz AC
Nopeus: 200 km/h
Stadler Flirt -junien käyttö eri maissa > Saksa

Saksassa on eniten Flirtillä liikennöiviä rautatieliikennöitsijöitä, ja merkittävä osa toimituksista on mennyt Saksaan, joskin yksittäisillä yhtiöillä ei ole suuria määriä junia. Saksan Flirtit ovat käytännössä identtisiä sveitsiläisten kanssa. Vaunujen määrä vaihtelee kahdesta viiteen. Saksalaiset Flirtit ovat pääasiassa pidemmän kuin lähiliikenteen junia, joten 1 lk on tarjolla valtaosassa yksiköitä. Samasta syystä johtuen ovien määrä on vähäinen.
Pituus: 42 066 mm - 90 378 mm
Leveys: 2 880 mm
Vaunujen määrä: 2-5 kpl
Matkustajakapasiteetti: vaihtelee yhtiön mukaan, yleensä aina on myös 1 lk
Ovien tyyppi: 2-5 kaksoisovea per kylki
Raideleveys: 1 435 mm
Virtajärjestelmä: 15 kV 16,7 Hz AC
Nopeus: 160 km/h
Stadler Flirt -junien käyttö eri maissa > Serbia

Železnice Srbije tilasi vuonna 2013 21 kappaletta Flirtejä Belgradin lähiliikenteeseen. Serbialaiset Flirtit ovat muotoilultaan uudempaa mallia ja aloittivat liikennöinnin vuonna 2015. Näissä Flirteissä sisäänkäyntien lattian korkeus on laiturikorkeuden takia poikkeuksellinen 600 mm EU:ssa käytetyn 550 mm:n sijaan..
Pituus: 77 100 mm
Leveys: 2 820 mm
Vaunujen määrä: 4 kpl
Matkustajakapasiteetti: 212 istumapaikkaa, 230 seisomapaikkaa
Ovien tyyppi: 4 kaksoisovea per kylki
Raideleveys: 1 435 mm
Virtajärjestelmä: 25 kV 50 Hz AC
Nopeus: 160 km/h
Stadler Flirt -junien käyttö eri maissa > Suomi

Pääkaupunkiseudun Junakalusto Oy hankki 81 kappaletta Flirt-junia HSL-alueen lähiliikennettä varten. Suomalaiset Flirtit ovat ensimmäisiä keskieurooppalaisesta mitoituksesta poikkeavia ja muiltakin ominaisuuksiltaan Suomen erikoisoloihin muokattuja.
Pituus: 75 200 mm
Leveys: 3 200 mm
Vaunujen määrä: 4 kpl
Matkustajakapasiteetti: 232 istumapaikkaa, 323 seisomapaikkaa
Ovien tyyppi: 6 kaksoisovea per kylki
Raideleveys: 1 524 mm
Virtajärjestelmä: 25 kV 50 Hz AC
Nopeus: 160 km/h
Stadler Flirt -junien käyttö eri maissa > Sveitsi

Ensimmäiset Flirtit toimitettiin vuonna 2004 Sveitsiin SBB-CFF-FFS:lle. SBB käyttää Flirttejä paikallisliikenteessä Zugin, Vaud’n ja Baselin seuduilla sekä Italian–Sveitsin raja-alueella Ticinossa ja Lombardiassa, Ranskan–Sveitsin raja-alueella ja Saksan puolella Wiesentalissa. Muita Flirtejä käyttäviä yhtiöitä ovat SOB, TRN ja TPF. Junien pituus on pääsääntöisesti neljä vaunua, mutta ovitus vaihtelee käyttötarkoituksen mukaan. Italiaan ja Ranskaan liikennöivissä junissa on tarvittavat kaksivirtajärjestelmät.
Pituus: 74 078 mm
Leveys: 2 880 mm
Vaunujen määrä: 4 kpl
Matkustajakapasiteetti: 130-160 II lk istumapaikkaa ja 20-28 I lk istumapaikkaa
Ovien tyyppi: 4-8 kaksoisovea per kylki
Raideleveys: 1 435 mm
Virtajärjestelmä: 15 kV 16,7 Hz AC / 25 kV 50 Hz AC (Ranskaan) / 3 kV DC (Italiaan)
Nopeus: 160 km/h
Stadler Flirt -junien käyttö eri maissa > Tšekki

Tšekkiläinen rautatieliikennöitsijä LEO Express a.s. hankki viisi kappaletta Flirtejä kaukoliikennevarustuksella liikennöimään välillä Praha-Ostrava. Liikenne alkoi vuonna 2012. Junayksiköissä on kolme matkustusluokkaa, joka on Flirteissä harvinaisen paljon.
Pituus: 90 178 mm
Leveys: 2 880 mm
Vaunujen määrä: 5 kpl
Matkustajakapasiteetti: 237 istumapaikkaa, joista Premium 6, Business 19 ja Economy 212
Ovien tyyppi: 4 yksittäisovea per kylki
Raideleveys: 1 435 mm
Virtajärjestelmä: 3 kV DC
Nopeus: 160 km/h
Stadler Flirt -junien käyttö eri maissa > Unkari

Unkarilainen rautatieyhtiö MÁV hankki ensimmäiset 60 kappaletta Flirtejä lähiliikennekäyttöön Budapestistä lähteville linjoille vuosina 2007-2010. MÁV on myöhemmin tilannut junia lisää useaan otteeseen ja niitä on toimitettu myös Itävaltaan liikennöivälle GySEV-yhtiölle. Unkarin Flirt-kalusto tulee olemaan huomattavan suuri, 123 yksikköä. Unkarin Flirtit ovat kokoonpanoltaan tyypillisiä keskieurooppalaisia lähiliikennejunia.
Pituus: 74 278 mm
Leveys: 2 880 mm
Vaunujen määrä: 4 kpl
Matkustajakapasiteetti: 200 istumapaikkaa ja 164 seisomapaikkaa
Ovien tyyppi: 6 kaksoisovea per kylki
Raideleveys: 1 435 mm
Virtajärjestelmä: 25 kV 50 Hz AC
Nopeus: 160 km/h
Stadler Flirt -junien käyttö eri maissa > Valko-Venäjä

Maaliskuussa 2010 Valko-Venäjän rautatiet tilasi kymmenen nelivaunuista Flirt-junaa Minskin lähiliikenteeseen ja suurimpien kaupunkien väliseen IC-liikenteeseen. Tilaus sovittiin toimitettavaksi aikavälillä joulukuusta 2010 vuoden 2012 puoliväliin.. Flirteistä neljä yksikköä on varusteltu kaukoliikenteeseen ja kuusi yksikköä lähiliikenteeseen. Nämä Flirtit muistuttavat eniten Suomeen tilattuja.
Pituus: 75 200 mm
Leveys: 3 200 mm
Vaunujen määrä: 4 kpl
Matkustajakapasiteetti: lähiliikenne: 232 istumapaikkaa ja 346 seisomapaikkaa, kaukoliikenne: 188 istumapaikkaa ja 348 seisomapaikkaa
Ovien tyyppi: 6 kaksoisovea per kylki
Raideleveys: 1 520 mm
Virtajärjestelmä: 25 kV 50 Hz AC
Nopeus: 160 km/h
Stadler Flirt -junien käyttö eri maissa > Viro

Sähköjunayksiköt
Huhtikuussa 2010 Elektriraudtee, nykyiseltä nimeltään Elron, ilmoitti tilaavansa 18 Flirt-junaa Tallinnan lähiliikenteeseen. Junista 12 kappaletta on kolmivaunuisia ja kuusi kappaletta nelivaunuisia. Ensimmäiset yksiköt tulivat käyttöön kesällä 2013.
Pituus: 4 vaunua: 75 040 mm 3 vaunua: 57 750 mm
Leveys: 3 500 mm
Vaunujen määrä: 3 tai 4 kpl
Matkustajakapasiteetti: 4 vaunua: 274 istumapaikkaa ja 223 seisomapaikkaa, 3 vaunua: 196 istumapaikkaa ja 162 seisomapaikkaa
Ovien tyyppi: 4 kaksoisovea per kylki nelivaunuisessa, 3 kaksoisovea per kylki kolmivaunuisessa
Raideleveys: 1 520 mm
Virtajärjestelmä: 3 kV DC
Nopeus: 160 km/h
Dieseljunayksiköt
Viroon on toimitettu myös 20 kappaletta dieselkäyttöisiä Flirtejä. Junista 6 kappaletta on kaksivaunuisia, 8 kappaletta kolmivaunuisia ja 6 kappaletta nelivaunuisia. Junissa on ensimmäinen luokka toisin kuin sähköllä toimivissa yksiköissä. Viron diesel-Flirtit ovat tähän mennessä ainoat Flirt-yksiköt, joiden alkuperäinen käyttövoima ei ole sähkö. Dieselgeneraattorit ovat erillisessä yksikössä matkustajavaunujen välissä.
Pituus: 4 vaunua: 75 040 mm, 3 vaunua: 57 750 mm, 2 vaunua: 45 470 mm
Leveys: 3 500 mm
Vaunujen määrä: 2, 3 tai 4 kpl
Matkustajakapasiteetti: 4 vaunua: 214 istumapaikkaa ja 211 seisomapaikkaa, 3 vaunua: 161 istumapaikkaa ja 154 seisomapaikkaa, 2 vaunua: 105 istumapaikkaa ja 99 seisomapaikkaa
Ovien tyyppi: 4 kaksoisovea per kylki nelivaunuisessa, 3 kaksoisovea per kylki kolmivaunuisessa, 2 kaksoisovea per kylki kaksivaunuisessa
Raideleveys: 1 520 mm
Moottorit: 2 x Cummins QSK23
Nopeus: 160 km/h
Virolaiset Flirtit ovat leveimpiä Flirtejä. Kaikki Viron sisäinen matkustajajunaliikenne siirtyi Elronille ja hoidettavaksi Flirteillä 1.1.2014 alkaen.
Stadler Flirt -junien käyttö eri maissa > Yhdysvallat

Stadler ja Texas Public Transportation Company (The T) ilmoittivat kesäkuussa 2015 kahdeksan diesel-Flirtin toimituksesta uudelle TEX-linjalle, joka yhdistää Dallasin ja Fort Worthin kaupungit käyttäen tavaraliikenteen ratoja. Flirtit ovat ensimmäinen toimitus läntiselle pallonpuoliskolle ja uudempaa Flirt3-tyyppiä. Rungot ja telit valmistetaan Sveitsissä, mutta kokoonpano tapahtuu Yhdysvalloissa Buy America Actin säännösten vuoksi.
Kuvia

Matkustajainformaationäyttö Sveitsissä.
Sveitsiläinen Flirt Milanossa.
Polkupyöriä valkovenäläisessä Flirtissä.
Saksalaisen Flirt-junan matkustamoa.
Puolalaisen Flirt-junan matkustamoa.
Unkarilaisen Flirt-junan matkustamoa.
Norjalaisen Flirt-junan matkustamoa.
Aiheesta muualla

Kuvia tai muita tiedostoja aiheesta Stadler Flirt Wikimedia Commonsissa
Flirt Stadler Railin sivuilla
Algerialainen Flirt tehtaalla Sveitsissä
STA:n Flirt koeajossa Sveitsin alppimaisemassa
Norjalainen Flirt
Sleesialainen Flirt Cieszyn
MTR Expressin Flirt3 Göteborg C-asemalla
Perinteisen punainen DB AG:n Flirt
Serbialainen Flirt3
Suomalainen Flirt eli Sm5 Leppävaarassa.
TPF:n eli Transports publics fribourgeois'n Flirt
LEO Expressin Flirt
Kaksi MÀVin Flirtiä
Valkovenäläinen kaukoliikenteen Flirt
Sähkökäyttöinen Flirt Virossa
Swazi

Swazi tarkoittaa seuraavia asioita:
swazi, nigeriläis-kongolainen kieli
swazit, kansa Afrikan eteläosissa.
Tasavallan ritarikunta (Moldova)

Ritarikunnan tunnuksia
Tasavallan ritarikunta (romaniaksi Ordinul Republicii) on moldovalainen ritarikunta ja maan korkein mahdollinen kunnianosoitus, jota myönnetään poikkeuksellisista ansioista valtion tai ihmiskunnan hyväksi. Se on perustettu 30. kesäkuuta 1992.
Ritarikunnassa on yksi luokka:
ritarikunnan nauha
Suðvesturkjördæmi

Suðvesturkjördæmin vaalipiiri kartalla.
Suðvesturkjördæmi (suom. lounainen vaalipiiri) on yksi Islannin kuudesta vaalipiiristä. Sen suurin kaupunki on Kópavogur. Vaalipiirin muodostavat kunnat ovat Hafnarfjörður, Garðabær, Kópavogur, Seltjarnarnes, Mosfellsbær ja Kjósarhreppur, eli pääkaupunkiseutu ilman Reykjavíkiä. Vaalipiiristä valitaan Alltingiin vuodesta 2021 lähtien 14 kansanedustajaa.
Kansanedustajat

Vuoden 2021 parlamenttvaaleissa vaalipiiristä valiittin Alltingiin
Bjarni Benediktsson (itsenäisyyspuolue)
Jón Gunnarsson (itsenäisyyspuolue)
Willum Þór Þórsson (edistyspuolue)
Guðmundur Ingi Guðbrandsson (vihreä vasemmisto)
Þorgerður Katrín Gunnarsdóttir (reformipuolue)
Bryndís Haraldsdóttir (itsenäisyyspuolue)
Þórhildur Sunna Ævarsdóttir (piraattipuolue)
Þórunn Sveinbjarnardóttir (sosiaalidemokraattinen liitto)
Guðmundur Ingi Kristinsson (kansanpuolue)
Óli Björn Kárason (itsenäisyyspuolue)
Ágúst Bjarni Garðarson (edistyspuolue)
Sigmar Guðmundsson (reformipuolue)
Gísli Rafn Ólafsson (piraattipuolue)
Taikuri Oz

| Taikuri Oz> The Wiz |
| --- | --- |
 The Wizin kansi
Ohjaaja:  Sidney Lumet
Käsikirjoittaja:  Joel Schumacher William F. Brown (alkuperäinen)
Perustuu:  L. Frank Baumin kirjaan Ihmemaa Oz
Tuottaja:  Rob Cohen
Säveltäjä:  Quincy Jones
Kuvaaja:  Oswald Morris
Leikkaaja:  Dede Allen
Pääosat:  Diana Ross Michael Jackson Nipsey Russell Ted Ross
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Netflix
Ensi-ilta:   24. lokakuuta 1978  19. joulukuuta 1980
Kesto:  134 minuuttia
Alkuperäiskieli:  englanti
Budjetti:  24 000 000 dollaria
Tuotto:  21 049 053 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Taikuri Oz (engl. The Wiz) on vuonna 1978 ensi-iltansa saanut yhdysvaltalainen musikaalielokuva, jonka on ohjannut Sidney Lumet, ja joka perustuu Frank Baumin klassikkosatuun Ihmemaa Oz. Elokuvan pääosissa esiintyvät Diana Ross, Michael Jackson, Nipsey Russell ja Ted Ross.